Държавен вестник, бр. 21, 2012 г., стр. 17

БРОЙ  21	
Д Ъ Р Ж А В Е Н  В Е С Т Н И К 	
СТР.  17  
необходими за справяне в учебния процес. 
Социализационните модели в много ромски 
групи, особено в квартали с преобладаващо 
ромско население, създават допълнителни 
трудности за адаптацията на ромските деца 
в училище, ако не са ходили в предучилищно 
детско заведение.
Патриархалните норми на свръхконтрол 
върху поведението на момичетата и жените 
също водят до ранно отпадане на момичетата 
от някои ромски субгрупи от училище. 
Въпреки всички трудности в периода 
2001 – 2011 г. се увеличава броят на младите 
роми, завършили висше образование в стра-
ната, специализирали или получили по-висока 
научна степен в чужбина. Успехите са дори 
по-големи от отчитаните от НСИ по време на 
преброяването, защото много млади хора след 
получаване на диплома за висше образование 
не се идентифицират като роми.
Данните на НСИ от преброяването през 
2011 г. показват, че въпреки известното пови-
шаване на дела на ромите с високо образование 
се запазва тенденцията много млади роми да 
остават без подходящо образование, рано да 
напускат училище или да не тръгват на учи-
лище. Ситуацията е различна в различните 
ромски субгрупи, населени места и области. 
Здравеопазване
Рисковите фактори създават условия и 
повишават вероятността от възникване на 
заболявания. При лицата, принадлежащи към 
големите малцинствени общности в България, 
наблюдаваме по-силно влияние на първич-
ните (масово и дълбоко обедняване, висока 
безработица, влошена структура на доходите 
и потреблението, неблагоприятна околна и 
жилищна среда, начин на живот, генетични 
заболявания) и вторичните рискови фактори 
(някои болестни състояния с хронично проти-
чане, които от своя страна създават условия 
за усложнения или други заболявания).
Най-често декларираните симптоми, хро-
нични заболявания и страдания, диагности-
цирани от лекар при възрастните роми, са: 
високо кръвно налягане; мигрена и главобо-
лие; артрит и ревматизъм; астма, хронични 
бронхити, ХОББ; сърдечни заболявания; 
проблеми, свързани с менопаузата; алергии; 
висок холестерол; язва на стомаха; проблеми 
на простатата. Лошо е здравето и на 10 % 
от децата на възраст до 9 години. Изслед-
ването показва, че 12,6 % от цялото ромско 
население в страната, включително децата, 
е инвалидизирано или страда от тежко хро-
нично заболяване. Специфична особеност 
при ромите е много ранното настъпване на 
инвалидизация и масовото хронифициране 
на заболяванията още в средна възраст. Една 
трета от мъжете и две пети от жените на 
възраст 45 – 60 години вече са загубили част 
или изцяло работоспособността си поради 
лошо здравословно състояние.
Поради неизградената или лошата ин-
фраструктура в селищата и махалите им 
представителите на големите малцинствени 
общности по-често боледуват от хепатит, 
стомашно-чревни заболявания, различни бо-
лести, причинявани от паразити. Най-често 
тези проблеми се срещат при ромите.
Изключително сериозен проблем в ром-
ските махали в България представляват ин-
фекциозните заболявания. Пренаселеността 
на кварталите и жилищата силно затруднява 
изолацията на вирусоносителите и заболява-
нията често приемат епидемичен характер.
Сериозен проблем представлява здравната 
неосигуреност сред ромското население.
ІІІ. ВИЗИЯ
Социалната интеграция е предпоставка за 
успешно и устойчиво развитие на българското 
общество. 
Интеграцията на ромите и на българските 
граждани в уязвимо положение, принадле-
жащи към други етнически групи, е активен 
двустранен процес на социално включване, 
насочен към преодоляване на съществуващи-
те за тях негативни социално-икономически 
характеристики и последващ просперитет в 
обществото.
ІV. СТРАТЕГИЧЕСКА ЦЕЛ
Създаване на условия за равноправно ин-
тегриране на ромите и на българските граж-
дани в уязвимо положение от други етнически 
групи в обществения и икономическия живот 
чрез осигуряване на равни възможности и 
равен достъп до права, блага, стоки и услу-
ги, участие във всички обществени сфери 
и подобряване на качеството на живот при 
спазване на принципите на равнопоставеност 
и недискриминация. 
V. ВОДЕЩИ ПРИНЦИПИ И ХОРИЗОН-
ТАЛНИ АСПЕКТИ ПРИ ИЗПЪЛНЕНИЕТО
Принципи
Водещи при изпълнението на Стратеги-
ята са Десетте общи основни принципа за 
включване на ромите, приети от Съвета на 
Европейския съюз на 8.06.2009 г.: 
1) Конструктивни, прагматични и недис-
криминационни политики
2) Изрична, ясно определена, но не изклю-
чителна насоченост
3) Междукултурен подход 
4) Приобщаване към мнозинството
5) Осъзнаване на измерението за равен-
ството между половете
6) Трансфер на основани на фактите по-
литики
7) Използване на инструменти на ЕС